Væksttyper – arbejdsark

1. Åbn Væksttyper trin 1
2. Sænk eksekveringshastigheden på skyderen ’Normal speed’ øverst i vinduet med tre trin, sådan at der står ’Slower’ (ellers kører programmet så hurtigt, at man ikke kan nå at se noget)

I NetLogo skal man altid bruge knappen Setup, før man kan bruge andre knapper.

1. Undersøg hvad programmet gør
2. Klik på fanebladet Code og ret i koden, så linjen nu får hældningstallet 2, når man trykker på Go (husk at trykke Setup før Go).
Hvis I kommer til at ødelægge koden og ikke kan huske, hvordan den var, henter I bare programmet igen og starter forfra.
3. Ret nu koden, så væksten bliver relativ i stedet for absolut. En passende fremskrivningsfaktor kan være 1,02 (dvs. en vækst på 2%)

Flot klaret! I er nu færdige med Væksttyper trin 1

1. Åbn Væksttyper trin 2
2. Undersøg hvad programmet gør
3. Lav en ekstra Chooser, der lader brugeren vælge Absolut/Relativ vækst for x-aksen.
Vigtigt: Den relative vækst må ikke være ens for y og x! Hvorfor ikke?
4. Prøv at ændre væksttype, mens programmet kører (dvs. mens kurven tegnes). Virker det efter hensigten?
5. Hvilke kombinationer af absolut og relativ vækst giver hvilke væksttyper? Der er fire mulige kombinationer.

Flot klaret! I er nu færdige med Væksttyper trin 2